kk kk bg kk kk be kk kk kk hbs_cyr kk kk kk kk kk hbs_cyr kk ru kk bg kk kk kk kk kk kk hbs_cyr kk kk kk kk kk hbs_cyr kk ru kk bg kk kk kk kk kk kk de kk en oc kk kk kk kk kk kk kk kk kk kk de kk de kk kk kk kk kk kk kk kk kk kk kk kk en en kk kk kk hbs_cyr kk de kk kk de kk kk kk kk kk uk ky kk ky kk en kk kk kk kk kk kk kk kk kk kk ba kk kk kk kk de en kk kk de en kk kk de en kk kk kk kk en kk kk en kk kk kk kk kk kk hbs_cyr kk kk kk kk kk hbs_cyr kk ru bg kk kk kk kk bg en kk kk kk kk kk kk be it en en fr en it en en
Самал БОТАХАНҚЫЗЫ: Бала дамуына бір жыл ғана емес, әрдайым көңіл бөлінуі керек - Қазақстандағы Ислам
– Самал Ботаханқызы, биылғы жылды балаларға арнаудың мақсаты неде деп ойлайсыз?
Менің ойымша, балаларға бір жыл ғана емес, жылда аса көңіл бөлу қажет. Себебі Жаратушының бізге берген баласы – үлкен бақыт, жүгі ауыр – аманат. Ал оған дұрыс тәлім-тәрбие беру – міндет. Енді ғана әлемді таңып, есейіп келе жатқан жасөспірімнің жеке тұлға ретінде қалыптасуы үшін мол мүмкіндіктер жасауымыз керек.
Ғалымдардың зерттеуінше, жауапкершілікті бала кезінен сезінген бүлдіршін өскенде кез келген мәселені шешуге бейім болып жетіледі. Ал көп ата-аналар ауыр жүкті тек өз мойындарына артып алған. Яғни баланы жекеменшік обьектісі ретінде қабылдап, жеке пікірін сұрамастан, олар үшін шешім шығарып қояды. Әрине, жарық дүниеге алып келген, түн ұйқысын төрт бөлген ана үшін баласы ең ыстық жан. Өз қамқорына алғаны да жөн. Дегенмен тек ата-ананың айтқанымен өмір сүру керек деген стереотипті өзгерту керек. Баланың жеке пікірінің ерте кезден қалыптасуын психолог мамандар да құптайды.
– Қазіргі кезде балалардың бойында қандай қасиеттерді дамыту керек деп ойлайсыз?
– Бұл мәселені айтпастан бұрын жұмысбасты ата-аналардың балаларына қажетті мөлшерде көңіл бөлмей жатқандарын айтқым келеді. Таңның атысынан кештің батысына дейін оқушы өз ата-анасынан емес, өзгелерден үлгі алып өсуде. Шын мәнінде, бұл ойландыратын жағдай. Балаға дұрыс тәрбие беру тек қажеттіліктерін өтеумен ғана шектелмейді ғой. Одан да биік тұрған ұлттық құндылықтарды ескеруіміз қажет.
Елімізде теологиялық білім алудың артықшылықтары
Өзге дін өкілдерін құрметтеу – пайғамбар сүннеті
Ұлтының жанашыры, жүрегінде патриоттық сезімі бар азамат қана халқының тұтастығын, шаңырағының беріктігін сақтап қалуға жігері болады. Қоғамды өзгертетін жастардың бойында ұлттық құндылық, қазақи рух аздық етеді деп ойлаймын. Сол себепті оны ерте кезден дамыту елдігімізді жоғалтып алудан сақтайды. «Балапан ұясында не көрсе, ұшқанда соны іледі» демекші, ата-ана беретін тәрбиені жүз мектеп те бере алмайды. Сол себепті ең бірінші ата-ана мен баланың арасындағы қарым-қатынасты жөндеуіміз керек. Содан кейін ұстаз да өз тарапынан үлесін қоса алады.
Қазіргі таңда «ата-ана, бала, оқытушы» үштігінде форумдарды онлайн және офлайн форматта ұйымдастырудамыз. Бұл жерде ата-ана балаға қаншалықты көңіл бөлуде, оқытушы сабақ беру кезінде қандай қиыншылықтарға тап болады, оқушы да өз пікірін ашық айтып жүр ме деген мәселелер талқыланады. Ұлттық құндылықтарды бойына сіңіріп өсірген баладан болашақта күтеріміз мол.
– Сіз айтып отырған рухани білімді жастар қайдан алу керек, оларға қандай жағдай жасалған?
– Менің ойымша, әрбір тұрғын үйдің астынан қазақи орталықтарды ашу керек. Сондай-ақ ұмыт болып бара жатқан салт-дәстүрлерді заманауи форматта жаңғыртуға жағдай жасалуы маңызды. Ежелде шаңырағыңның ошағын тұтататын қыз балаға ерекше сый-құрметпен қараған. Әйел азаматының «шашының ұшында тіршіліктің күші бар» деген есеппен қыздың шашын бұрым етіп өсіріп, шолпы, шашбау байлаған. Сонымен қатар тоқыма тоқып үйреткен.
Ал отбасының, ұрпақтың жалғасы, шаңырақтың иесі ұл бала болып есептелгендіктен, оған бала кезден үлкен жауапкершілік артқан. Сол себепті елін жаудан қорғауға, отбасын асырауға машықтандырған. Мысалы, бүгінгі күні ер баланы қазақша күреске, садақ атуға, ұлттық аспаптарда ойнауға үйрететін орталықтарды мүмкіндігінше көбірек ашу артық болмайды. Сол секілді қыз балаларға салт-дәстүрді жаңа форматта түсіндіру қызығушылық тудырады. Сонымен қатар бұл орталықтардың бағасы қолжетімді болса, ата-аналардың қалталарынан қақпас еді. Ал мемлекет тарапынан ашылған орталықтардың қызметі тегін болуы жастардың рухани дамуына үлкен мүмкіндік беріп отыр.
Сондай-ақ барлық мектеп оқушысына асханадағы тағам, жол ақысы, мектеп формасы, оқуға қажетті құралдар тегін берілу керек деп ойлаймын. Бір жылдың тоғыз айын бала мектепте өткізеді. Тағы бір ескеретін маңызды жайт: тұрмыстық жағдайы жақсы және төмен деп бөліп балалардың арасында жік тудырмау. Барлығына бірдей әлеуметтік жағдай жасалса, тұрмысы төмен отбасындағы ана бала тәрбиесімен үйінің ошағын өшірмей отыратын еді. Сәйкесінше, балаға қажетті көңіл де бөлінетіні сөзсіз.
– Баласын орыс сыныбына бергісі келетін қазақтардың мұңы әлеуметтік желіні шулатқан болатын. Осыған сіз не айтар едіңіз?
– Бұл орыс тілді қазақ отбасыларының баласын қазақша оқыта алмауынан шыққан мәселе. Қазіргі кезде қазақ баласын орыс сыныбына бергіштер жаңбырдан кейінгі саңырауқұлақтай көбейіп барады. Бұның себебі – ана тілін білмеу. Сондықтан әр тұрғын үйдің бұрышында қазақ тілін үйрететін арнайы курстар ашылу керек. Оған қоса ата-анаға да тілді үйретуге мүмкіндік жасау аса маңызды. Мәселені басынан шешпесек, балаларға «қазақша үйрен, сөйле» деп айтуымыз бос әурешілік.
Осы кезде Шерхан Мұртаза атамыздың сөздері есіме еріксіз келеді. «Ана тілінсіз халық болмайды. Тілінен айырылған ұлт – тарихынан, түп-тамырынан айырылған ұлт. Тілсізді ұлт деуге болмайды. Тілінен айырылған халық – ата-бабасының, туған әкесі мен анасының атын ұмытқан халық. Ал ондайларды мәңгүрт деп атайды».
Айтып отырған ұлттық құндылық, ұлттық рух адамға тіл арқылы берілмей ме? Елімздің тұғырын берік ұстау үшін рухы биік, білімді жастарды тәрбиелеуіміз керек. Қазіргі кезде оқимын, еңбек етемін деген жастарға бар мүмкіндік жасалған. Тек оны дұрыс бағытта қолдана білу қажет.
– Құнды ақпараттармен бөліскеніңізге рахмет!
Тегтер: Балалар жылыбасты тақырыпмектепмектеп оқушыларыСамал Ботаханқызыұлттық құндылық
Өзге дін өкілдерін құрметтеу – пайғамбар сүннеті
“Дін мен дәстүр – халық қазынасы” республикалық конференциясы өтті
Президент: Отанды қорғау – қасиетті парыз әрі мәртебелі міндет
Пікір қалдыру Жауапты болдырмау
Э-пошта мекенжайыңыз жарияланбайды. Міндетті өрістер * таңбаланған
Келесі рет пікір қалдыру үшін менің атымды, электрондық поштамды және веб-сайтымды осы браузерде сақтау.
«Хикмет» cөзінің мағынасы қандай?
Бөлісу 176 Твитерге 110
Исламның 5 парызы – Ибраһимнің (а.с.) 5 қазынасы
Бөлісу 1207 Твитерге 754
Дұрыс дұға жасау әдебі
Бөлісу 957 Твитерге 598
Төрт мәзһаб – ислам
Бөлісу 732 Твитерге 458
Елімізде теологиялық білім алудың артықшылықтары
Өзге дін өкілдерін құрметтеу – пайғамбар сүннеті
Қаржы алаяқтарынан қалай сақтанамыз?
Kazislam порталы – мемлекетіміздің дін саласында жүргізіп жатқан жұмыстарын насихаттайтын еліміздегі бірден-бір интернет-ресурс.
Құпия сөзді қалпына келтіру
Құпия сөзді қалпына келтіру үшін пайдаланушы аты немесе электрондық пошта мекенжайын енгізіңіз.
Update Required Flash plugin